Dodatok č. 1 k Pokynom pre hospodárenie s finančnými prostriedkami pri realizácii programu PHARE a Prechodného fondu platným od 28. 8. 2006 v úplnom znení
V Pokynoch pre hospodárenie s finančnými prostriedkami pri realizácii programu PHARE a Prechodného fondu v úplnom znení, platným od 28.8.2006 sa vykonávajú tieto zmeny a doplnky:            
Všeobecné
1. v celom dokumente nahradiť výraz „odbor Národného fondu/platieb“ názvom „odbor platieb“; 
2. v celom dokumente nahradiť výraz „sekcia európskych záležitostí“ názvom „sekcia európskych a medzinárodných záležitostí“;
3. v celom dokumente výraz „odbor koordinácie predvstupových fondov a bilaterálnej spolupráce ÚV SR“ nahradiť názvom „odbor riadenia a implementácie pomoci ES a technickej pomoci pre OP IS ÚV SR“;
4. v celom dokumente nahradiť skratku „SVVFK“ skratkou „SAKMFZ“;
5.  v celom dokumente nahradiť skratku „CCU OLAF SR“ skratkou „OOFZEU“.
Článok 2 - Základné definície a pojmy
6. písmeno x) nahradiť nasledovným znením: „Národný fond (ďalej “Národný fond” alebo “NF”) – je zriadený na základe Memoranda o porozumení o zriadení Národného fondu, v priamej riadiacej pôsobnosti splnomocnenca pre Národný fond, ktorý zabezpečuje celkové finančné riadenie prostriedkov programu PHARE/PF, funkciu Národného fondu plní Sekcia európskych a medzinárodných záležitostí MF SR“. 
7. písmeno f) nahradiť nasledovným znením: „odbor ochrany finančných záujmov EÚ a boja proti korupcii („OOFZEÚ BK “) – odbor Úradu vlády SR, ktorý vykonáva činnosti, ktorých cieľom je ochrana finančných záujmov Európskej únie“;
8. písmeno xx) za slovo „dodávateľa“ vložiť čiarku a slová: „tovaru alebo poskytovateľom služieb“ a text zátvorky nahradiť nasledovne: „v prípade stavebných prác zmluva medzi zhotoviteľom diela  a konečným prijímateľom pomoci“.
Článok 7  - Zodpovednosť splnomocnenca za program
9. ods. 2 písm. h) slová „zhotoviteľov alebo dodávateľov“  nahradiť slovami „dodávateľov, poskytovateľov alebo zhotoviteľov“.
Článok 8 - Zodpovednosť riadiaceho programového pracovníka
10. ods. 4 písm. b) za slovo „pracovný“ vložiť čiarku a slová: „štátnozamestnanecký alebo obdobný“;
11.  ods. 7 písm. i) a k) slová „predmet obstarávania“ nahradiť slovami „predmet zákazky“;
12.  ods. 7 písm. j) za slová „vyplývajú z“ vložiť slová „Twinningového manuálu a“.
Článok 9 - Ex ante schvaľovanie a verejné obstarávanie
13. z ods. 8 vypustiť z prvej vety zátvorku "(ďalej len "ODnO")" a za prvú vetu vložiť: "Z dôvodu zmien organizačnej štruktúry na MF SR,  bolo oddelenie dohľadu nad obstarávaním zmenené na agendu dohľadu nad verejným obstarávaním (ďalej "ADVO") a začlenené pod novovytvorené oddelenie certifikácie ERDF a KF v rámci odboru certifikácie";
14. ods. 8 v druhej vete vypustiť "ktorý je určený ustanoveniami tretej časti druhej hlavy, piatej časti, štvrtej hlavy zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov" a nahradiť "ktorý je určený ustanoveniami piatej časti zákona č. 25/2006 Z. z. o verejnom obstarávaní v znení neskorších predpisov“; 
15. text v ods. 7) presunúť za ods. 4); 
16. ods. 9 nahradiť znením: "Zamestnanci ADVO výkonom dohľadu nad postupmi verejného obstarávania, za ktoré nesie zodpovednosť PAO, preverujú ich súlad s ustanoveniami zákona o verejnom obstarávaní vzhľadom na finančné memorandá/rozhodnutia EK o finančnom príspevku Prechodného fondu, projektový návrh (Project Fiche) a Pokyny pre hospodárenie s finančnými prostriedkami pri realizácii programu PHARE a Prechodného fondu – Transition Facility."
Článok. 40 - Správy implementačných agentúr o realizácii programu
17.  ods. 4 v prvej vete vložiť za slová: „finančného memoranda“ slová: „alebo rozhodnutia Komisie“.

Článok 42 - Finančná kontrola
18. ods. 2 písm. b) doplniť názov zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov;
19. ods. 2 písm. j) uviesť číslo zákona 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov;
20. ods. 7 písm. a) výraz „sekcia systému verejnej vnútornej finančnej kontroly MF SR (ďalej len „sekcia SVVFK MF SR“)“ nahradiť názvom „sekcia auditu a kontroly medzinárodných finančných zdrojov MF SR (ďalej len SAKMFZ MF SR)“;
21. ods. 8 číslo zákona „93/1993“ nahradiť číslom „39/1993“;
22. ods. 9 text „podľa Zásad koordinácie následnej finančnej kontroly“ nahradiť „podľa Postupov pre finančnú kontrolu štrukturálnych fondov a Kohézneho fondu“;
23. ods.9, 10 text „Zameranie kontrolnej, dozornej činnosti a vnútorného auditu prostriedkov EÚ“ nahradiť „ročný plán“
24. ods.15 na koniec odseku doplniť text „Kontrolné orgány, ktoré sú účastníkmi koordinácie SAKMFZ evidujú výsledky z kontrol prostriedkov PHARE/PF v systéme CEDIS.
25. ods. 18. preformulovať na: „SAKMFZ MF SR predkladá Sekcii európskych a medzinárodných záležitostí každý štvrťrok v lehote do 10 pracovných dní nasledujúceho mesiaca nasledovné dokumenty“:
a. prehľad ukončených následných finančných kontrol prostriedkov PHARE/PF v predchádzajúcom štvrťroku spracovaný na základe doručených monitorovacích hárkov od príslušných kontrolných orgánov vrátane informácií o overených výdavkoch a kontrolných zisteniach, 
b. rovnopisy právoplatných rozhodnutí vydaných v správnom konaní MF SR a SFK, ktoré nadobudli právoplatnosť v každom z predchádzajúcich troch mesiacov, 
c. prehľady o odvedených prostriedkoch podľa § 31 ods.4 zákona č.523/2004 Z.z. do dňa ukončenia následnej finančnej kontroly a o povinnosti odvodov prostriedkov na základe právoplatných rozhodnutí v správnom konaní v nasledovnej štruktúre:
i. odvedené do dňa ukončenia následnej finančnej kontroly a povinnosť odvodu na základe nadobudnutej právoplatnosti rozhodnutia v správnom konaní, 
ii. povinnosť odvodu prostriedkov podľa mesiaca nadobudnutia právoplatnosti rozhodnutia, 
iii. povinnosť odvodu prostriedkov podľa orgánu, ktorý vydal právoplatné rozhodnutie v správnom konaní. 
26. ods. 19 nahradiť nasledovne: SAKMFZ MF SR predkladá NAO v lehote do 10 pracovných dní po ukončení polroka informáciu o ukončených následných finančných kontrolách prostriedkov programu PHARE/PF v predchádzajúcom kalendárnom polroku spracovanú na základe doručených monitorovacích hárkov od príslušných kontrolných orgánov, vrátane informácií o overených výdavkoch a kontrolných zisteniach. 
Príloha č. 7
27. vzor prílohy č. 7 Pokynov, ktorým sa prevádza majetok nadobudnutý v rámci programov PHARE/Prechodný fond,  nahradiť upraveným vzorom  uvedeným v prílohe tohto dodatku č. 1.